রবীন্দ্রনাথ ঠাকুরের মহুয়া কাব্যগ্রন্থের বিদায় কবিতাটি তার শেষের কবিতা উপন্যাসেও স্থান পেয়েছে। এই কবিতার অন্তিম পংক্তিগুলি নিচে দেওয়া হল। এর বিশ্লেষণ লেখ। 

                                      হে ঐশ্বর্যবান,
তোমারে যা দিয়েছিনু সে তোমারি দান;
গ্রহণ করেছ যত ঋণী তত করেছ আমায়।
                             হে বন্ধু, বিদায়।
সাধারণত, দান তিনি করেন যার সবকিছু আছে আর দানগ্রহণ তিনি করেন যার কিছুই নাই। আপাতদৃষ্টিতে কবি যেন দাতা-দানগ্রহণকারীর এই সম্পর্ক উল্টে দিয়েছেন! কিন্তু সূক্ষভাবে দেখলে বোঝা যাবে যে এই দৃষ্টিকোণ কোন পরস্পরবিরোধী দৃষ্টান্ত স্থাপন করে না। 

দান এক পুণ্য কর্ম, কিন্তু সেই পুণ্যের সার্থকতা লাভ হয় কেবলমাত্র তখনই যখন সেই দান কেউ গ্রহণ করে। এই প্রসঙ্গে মহাভারতের দাতা কর্ণের কথা মনে করা যেতে পারে, যিনি তার কবচ-কুন্দল দেবেন্দ্রকে দান করেছিলেন কারণ দেবেন্দ্র তা চেয়েছিলেন এবং গ্রহণ করেছিলেন। অর্থাৎ, দাতা ও দানগ্রাহক, দুইয়েরই ভূমিকা গুরুত্বপূর্ণ। 

বিদায় কবিতার অন্তিম অংশে কবি মানুষের সম্পর্কের গভীরতা বোঝাতে চেয়ে দান শব্দটি ব্যবহার করেছেন। এখানে ও হেনরির "দা গিফ্ট অফ দা ম্যাজাই" গল্পের কথা উল্লেখ করা যেতে পারে, যার মর্মবস্তু এই যে কোন উপহারের প্রকৃত মূল্য বস্তুগত নয়, উপহারের প্রকৃত মূল্য লুকিয়ে থাকে উপহারদাতা ওর গ্রহণকারীর ভালোবাসার মধ্যে। বিদায় কবিতায় কবি দুটি মানুষের গভীর সম্পর্ক তুলে ধরেছেন। একজনের অপরকে ভালবাসা প্রদান করা যেমন মূল্যবান, তেমনই অপরের সেই ভালবাসা গ্রহণ ও স্বীকার্যের দ্বারাই প্রথমজনের লাভ হয়। অন্যভাবে বলতে গেলে, যিনি ভালবাসা গ্রহণ করেন, তিনি যেন ঐশ্বর্যবান—তার উদারতা ও অনুভূতির স্বীকার্যই অপর ব্যক্তির কাছে দানস্বরূপ। এইভাবে, দাতা তার নিজের স্নেহ ও ভালবাসা প্রকাশ করার অনুমতি দেওয়ার জন্য গ্রহীতার কাছে ঋণী হয়ে থাকে। কবিতার অন্তিমে এইভাবে একজন আরেকজনকে তার গ্রহণের অনুমতির জন্য কৃতজ্ঞতা প্রকাশ করে, প্রিয়জনের কাছে সম্বোধনের সমাপ্তি চিহ্নিত করে এবং বিদায় ও শুভকামনা জানায়।